《咏燕》
明代·余玉馨

二月园林桃杏开，重来还识旧楼台。应知冬向山中蛰，浪说春从海上回。

冲雨柳塘黏绿絮，掠泥花径带苍苔。乌衣旧宅何人住，沧海桑田几劫灰。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。